
  ΕΛΛΗΝΙΚΗ ΔΗΜΟΚΡΑΤΙΑ                                                                                                
  ΝΟΜΟΣ ΛΕΥΚΑΔΑΣ







    ΑΝΑΡΤΗΤΕΑ ΣΤΟ ΔΙΑΔΙΚΤΥΟ
  ΔΗΜΟΣ ΛΕΥΚΑΔΑΣ

   
ΑΠΟΣΠΑΣΜΑ

Από το πρακτικό της αρ.  1ης/24 Ειδικής Συνεδρίασης 
ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΛΕΥΚΑΔΑΣ

ΑΡ.ΑΠΟΦ. 2/2024
Στη Λευκάδα σήμερα στις 2 του μηνός Ιανουαρίου, του έτους 2024, ημέρα Τρίτη και ώρα 12:00 ήρθε σε  δημόσια ειδική, δια ζώσης συνεδρίαση το Δημοτικό Συμβούλιο Λευκάδας, σύμφωνα με όσα προβλέπονται στα άρθρα 64 και 74 του ν. 3852/2010, όπως αυτά αντικαταστάθηκαν αντίστοιχα από τα άρθρα 4 και 8 του Ν. 5056/2023, ώστε να διεξαχθεί η εκλογή των μελών του Προεδρείου του Δημοτικού Συμβουλίου και των μελών της Δημοτικής Επιτροπής ύστερα από την με αρ. πρωτ. 29535/29-12-2023 πρόσκληση του Προεδρεύοντος Δημοτικού Συμβούλου του, η οποία επιδόθηκε και δημοσιεύθηκε νόμιμα.

Ο Δήμαρχος Δρ. Ξενοφών Ν. Βεργίνης, προσκλήθηκε και παρίσταται στη συνεδρίαση.

Στη συνεδρίαση παρευρίσκεται και ο Νικόλαος Ζαβιτσάνος, υπάλληλος του Δήμου, για την τήρηση των πρακτικών.

Αφού διαπιστώθηκε νόμιμη απαρτία, δηλαδή σε σύνολο είκοσι εννέα (29) μελών βρέθηκαν παρόντα είκοσι εννέα (29)  μέλη, ο Πρόεδρος κήρυξε την έναρξη της Συνεδρίασης.

ΔΙΑΔΙΚΑΣΙΑ ΕΚΛΟΓΗΣ ΜΕΛΩΝ ΔΗΜΟΤΙΚΗΣ ΕΠΙΤΡΟΠΗΣ ΔΗΜΟΥ ΛΕΥΚΑΔΑΣ
Εισηγητής: Ευστάθιος Σκλαβενίτης, Πρόεδρος Δ.Σ.
  
Η δημοτική επιτροπή συγκροτείται από τον δήμαρχο ή τον οριζόμενο από αυτόν αντιδήμαρχο ως πρόεδρο και από τέσσερα (4) μέλη, αν το συμβούλιο έχει έως και δεκαεννέα (19) μέλη, από έξι (6) μέλη αν το συμβούλιο έχει έως είκοσι εννέα (29) μέλη ή από οκτώ (8) μέλη, αν το συμβούλιο έχει πάνω από είκοσι εννέα (29) μέλη. Δύο (2) μέλη στις πενταμελείς και στις επταμελείς και τρία (3) μέλη στις εννεαμελείς δημοτικές επιτροπές εκλέγονται από τις δημοτικές παρατάξεις της μειοψηφίας. Η δημοτική επιτροπή εκλέγεται για θητεία τριάντα (30) μηνών, (άρθρο 74 παρ.1 ν.3852/10, όπως αντικαταστάθηκε από το άρθρο 8 του ν.5056/23).

Η Δημοτική Επιτροπή στο Δήμο Λευκάδας συγκροτείται από τον Δήμαρχο  ως πρόεδρο και από έξι μέλη εκ των οποίων δύο μέλη θα εκλεγούν από τις δημοτικές παρατάξεις της μειοψηφίας.

Σύμφωνα με την υπ΄αριθ. 1328/110575/23.12.2023 εγκ. του Υπ. Εσωτερικών μετά από την εκλογή του προεδρείου για την εκλογή των μελών της δημοτικής επιτροπής,  διαπιστώνεται εκ νέου η ύπαρξη απαρτίας, πριν την εκλογή των μελών της δημοτικής επιτροπής.

Στην ίδια ειδική συνεδρίαση και μετά την εκλογή του προεδρείου, το οποίο για πρώτη φορά από τη συγκρότησή του προεδρεύει της συνεδρίασης, τα μέλη της παράταξης της πλειοψηφίας και αντιστοίχως τα μέλη των παρατάξεων της μειοψηφίας του δημοτικού συμβουλίου συνέρχονται για να εκλέξουν ξεχωριστά με μυστική ψηφοφορία τα αντίστοιχα τακτικά και αναπληρωματικά μέλη της δημοτικής επιτροπής που τους αναλογούν. Λόγω της διεξαγωγής μυστικής ψηφοφορίας η συνεδρίαση διεξάγεται δια ζώσης.

 Μετά την εκλογή του Προεδρείου του Δημοτικού Συμβουλίου και σε συνέχεια της συνεδρίασης, ο νεοεκλεγείς Πρόεδρος, κ. Ευστάθιος Σκλαβενίτης αναθέτει καθήκοντα ειδικού γραμματέα στον δημοτικό υπάλληλο κ.  Νικόλαο Ζαβιτσάνο
Κατάρτιση ψηφοδελτίων

Η παράταξη του δημάρχου και οι παρατάξεις της μειοψηφίας υποχρεούνται να καταρτίσουν, εγκαίρως, πριν από την ψηφοφορία, ψηφοδέλτια, τα οποία για λόγους διευκόλυνσης της αναπαραγωγής τους, δέον είναι να έχουν έντυπη μορφή.

 
Ειδικότερα μετά την εκλογή των μελών του προεδρείου, ο πρόεδρος του δημοτικού συμβουλίου διαθέτει στην παράταξη του δημάρχου και στις παρατάξεις της μειοψηφίας επαρκή χρόνο για την κατάρτιση των ψηφοδελτίων και την αναπαραγωγή τους, με τη συμβολή των υπηρεσιών του δήμου. Τα ψηφοδέλτια της κάθε παράταξης (της παράταξης του δημάρχου και συνολικά των παρατάξεων της μειοψηφίας) με αντίστοιχα λευκά ψηφοδέλτια, παραδίδονται στο προεδρείο του δημοτικού συμβουλίου, πριν από την ψηφοφορία, σε αριθμό, τουλάχιστον, ίσο με τον συνολικό αριθμό των μελών της παράταξης του δημάρχου και αντίστοιχα των παρατάξεων της μειοψηφίας.

 
Στο ψηφοδέλτιο της παράταξης του δημάρχου αναγράφεται το όνομα της παράταξης του δημάρχου και ακολουθούν αλφαβητικά τα ονόματα των υποψηφίων δημοτικών συμβούλων της ίδιας παράταξης. 

Αντίστοιχα στο κοινό ψηφοδέλτιο των παρατάξεων της μειοψηφίας αναγράφονται τα ονόματα των παρατάξεων της μειοψηφίας και ακολουθούν αλφαβητικά τα ονόματα των υποψηφίων δημοτικών συμβούλων των παρατάξεων της μειοψηφίας.

 
Ο νόμος δεν προβλέπει μέγιστο ή ελάχιστο αριθμό υποψηφίων δημοτικών συμβούλων από τις αντίστοιχες παρατάξεις (πλειοψηφίας και συνόλου παρατάξεων της μειοψηφίας) για την εκλογή μελών τους στην επιτροπή. Συνεπώς, οι υποψήφιοι δημοτικοί σύμβουλοι των αντίστοιχων παρατάξεων μπορεί να είναι σε αριθμό περισσότεροι, ίσοι ή λιγότεροι από τον συνολικό αριθμό των εκλεγομένων μελών στη δημοτική επιτροπή.

 
Λαμβάνοντας υπόψη το ανωτέρω γεγονός, το οποίο είναι κρίσιμο για την κατάρτιση των ψηφοδελτίων και την εκλογική διαδικασία, ο πρόεδρος του δημοτικού συμβουλίου αρχικά καλεί τους συμβούλους της μειοψηφίας να δηλώσουν, όσοι επιθυμούν, την υποψηφιότητά τους στο ψηφοδέλτιο της μειοψηφίας.

 
Εάν οι υποψήφιοι της μειοψηφίας είναι λιγότεροι από τις προβλεπόμενες έδρες [π.χ σε μια εννεαμελή δημοτική επιτροπή εάν για τις τρεις (3) έδρες που προβλέπονται για το ψηφοδέλτιο της μειοψηφίας, δηλώσει υποψηφιότητα ένας (1) σύμβουλος], οι υπόλοιπες υποψηφιότητες συμπεριλαμβάνονται στο ψηφοδέλτιο της πλειοψηφίας και εκλέγονται υποψήφιοι σύμβουλοι της πλειοψηφίας.

 Ομοίως εάν η μειοψηφία δεν υποδείξει κανένα υποψήφιο, στη θέση τους εκλέγονται σύμβουλοι της παράταξης της πλειοψηφίας και για τις αντίστοιχες έδρες οι υποψηφιότητες περιλαμβάνονται στο ψηφοδέλτιο της πλειοψηφίας.

 Στη συνέχεια ο πρόεδρος του δημοτικού συμβουλίου καλεί τους συμβούλους της πλειοψηφίας να δηλώσουν, όσοι επιθυμούν, την υποψηφιότητά τους στο ψηφοδέλτιο της πλειοψηφίας. Στην περίπτωση που δεν υπάρχουν υποψηφιότητες από τη μειοψηφία ή είναι λιγότερες από τις προβλεπόμενες, οι υποψήφιοι της πλειοψηφίας που θα εκλεγούν θα καλύψουν και τις έδρες της μειοψηφίας. Οι εν λόγω έδρες/έδρα θα καταλαμβάνονται από υποψηφίους της παράταξης του δημάρχου για όλη την πρώτη θητεία της δημοτικής επιτροπής.

 
Στη συνέχεια, οι δημοτικοί σύμβουλοι της παράταξης του δημάρχου και αντίστοιχα οι δημοτικοί σύμβουλοι των παρατάξεων της μειοψηφίας, παραλαμβάνουν από το προεδρείο του δημοτικού συμβουλίου το ψηφοδέλτιο που τους αντιστοιχεί μαζί με ένα λευκό ψηφοδέλτιο.

 Σε περίπτωση που δεν επιτευχθεί η εκλογή για οποιονδήποτε λόγο ή η συνεδρίαση ματαιωθεί, λόγω έλλειψης απαρτίας, η συνεδρίαση επαναλαμβάνεται εντός τριών (3) ημερών, με τη χρήση των ίδιων ή με κατάρτιση νέων ψηφοδελτίων.

Σταυροδοσία

Η ψηφοφορία για τους συμβούλους της πλειοψηφίας και της μειοψηφίας γίνεται χωριστά σε ειδικά διαμορφωμένο χώρο (παραβάν) και για το ταχύτερο της διαδικασίας σε ξεχωριστή κάλπη. 
Κάθε σύμβουλος της παράταξης του δημάρχου ψηφίζει υποψηφίους ισάριθμους με τον αντίστοιχο αριθμό μελών που εκλέγονται από την πλειοψηφία. Μετά την ψηφοφορία της πλειοψηφίας, γίνεται καταμέτρηση των ψήφων και εάν υπάρξει ισοψηφία, ο πρόεδρος του δημοτικού συμβουλίου ενεργεί κλήρωση.

 Ψηφοδέλτιο με μεγαλύτερο αριθμό επιτρεπόμενων σταυρών προτίμησης του συνολικού αριθμού εκλεγομένων μελών δεν λαμβάνεται υπόψη.

 Αντίστοιχα, κάθε σύμβουλος των παρατάξεων της μειοψηφίας ψηφίζει υποψηφίους ισάριθμους με τον αντίστοιχο αριθμό μελών που εκλέγονται από τη μειοψηφία. Μετά την ψηφοφορία της μειοψηφίας γίνεται καταμέτρηση των ψήφων και εάν υπάρξει ισοψηφία, ο πρόεδρος του δημοτικού συμβουλίου ενεργεί κλήρωση. Ψηφοδέλτιο με μεγαλύτερο αριθμό επιτρεπόμενων σταυρών προτίμησης του συνολικού αριθμού εκλεγομένων μελών δεν λαμβάνεται υπόψη. 
Ως τακτικά μέλη εκλέγονται από την πλειοψηφία και τη μειοψηφία, αντίστοιχα, οι πρώτοι σε αριθμό σταυρών προτίμησης ανά κατηγορία και σε αριθμό ίσο με τον αριθμό των μελών που δικαιούνται οι παρατάξεις στην επιτροπή.

 Οι λοιποί υποψήφιοι, που δεν εκλέχθηκαν αποτελούν, κατά σειρά σταυρών προτίμησης, τα αναπληρωματικά μέλη της επιτροπής για την αντίστοιχη παράταξη (πλειοψηφίας-μειοψηφίας).

Αν δεν επιτευχθεί εκλογή για οποιονδήποτε λόγο ή η συνεδρίαση ματαιωθεί, επειδή δεν σχηματίστηκε απαρτία, η συνεδρίαση επαναλαμβάνεται εντός τριών (3) ημερών και ακολουθείται για την εκλογή η διαδικασία που έχει περιγραφεί στις προηγούμενες παραγράφους.

Ο αντιδήμαρχος που τυχόν οριστεί από τον δήμαρχο ως πρόεδρος της δημοτικής επιτροπής, δεν μπορεί να είναι ταυτόχρονα και εκλεγμένο μέλος της δημοτικής επιτροπής. Αντιστρόφως, o αντιδήμαρχος που δεν έχει οριστεί ως πρόεδρος της δημοτικής επιτροπής μπορεί να εκλεγεί ως μέλος της δημοτικής επιτροπής.

 Δεν επιτρέπεται να εκλεγεί μέλος της δημοτικής επιτροπής ο πρόεδρος του δημοτικού συμβουλίου. Αντίθετα, η εκλογή στη θέση του αντιπροέδρου ή του γραμματέα του δημοτικού συμβουλίου δεν συνεπάγεται κώλυμα συμμετοχής στη δημοτική επιτροπή. 

Η επιτροπή στην πρώτη συνεδρίαση μετά από την εκλογή της εκλέγει μεταξύ των μελών της, με φανερή ψηφοφορία, τον αντιπρόεδρο, ο οποίος προέρχεται από τα μέλη που ανέδειξαν οι παρατάξεις της μειοψηφίας στην εκλογική διαδικασία που προηγήθηκε. 

Τα αναπληρωματικά μέλη της δημοτικής επιτροπής ανά κατηγορία (πλειοψηφίας και μειοψηφίας) αναπληρώνουν, κατά τη σειρά εκλογής τους, τα τακτικά στις συνεδριάσεις της, εφόσον αυτά δεν συμμετέχουν για οποιονδήποτε λόγο, (άρθρο 74 παρ.7 ν.3852/10, όπως αντικαταστάθηκε από το άρθρο 8 του ν.5056/23).

 Α. Μετά τα ανωτέρω ο Πρόεδρος του Δημοτικού Συμβουλίου καλεί τα μέλη των παρατάξεων της μειοψηφίας: 

1) «Σύγχρονη Λευκάδα», 2) «Όλοι για τη ΛΕΥΚΑΔΑ ΔΗΜΟΤΙΚΗ ΚΙΝΗΣΗ» και 3) «Λαϊκή Συσπείρωση Λευκάδας» να καταρτίσουν το ψηφοδέλτιο με τους υποψηφίους τους για την πλήρωση των δύο (2) θέσεων που δικαιούνται στην Δημοτική Επιτροπή, για το χρονικό διάστημα 02.01.2024 έως 30.06.2026.

Κατατέθηκαν υποψηφιότητες από τις δύο παρατάξεις: 1) «Σύγχρονη Λευκάδα», 2) «Όλοι για τη ΛΕΥΚΑΔΑ ΔΗΜΟΤΙΚΗ ΚΙΝΗΣΗ»
Ο πρόεδρος  του Δημοτικού Συμβουλίου ανακοινώνει το ψηφοδέλτιο των παρατάξεων της μειοψηφίας,  σύμφωνα με το οποίο θέτουν υποψηφιότητα (αλφαβητικά) για εκλεγόμενα μέλη στη Δημοτική Επιτροπή  οι κάτωθι:
1. Δρακονταειδής Κωνσταντίνος
2. Καλός Χαράλαμπος
3. Λύγδας Σπυρίδων
4. Σέρβος Κων/νος
Β. Ο Πρόεδρος του Δημοτικού Συμβουλίου στην ειδική αυτή συνεδρίαση καλεί τα μέλη της πλειοψηφούσας  Δ.Π. «Λευκάδα μπορείς» να καταρτίσουν το ψηφοδέλτιο με τους υποψήφιους για την πλήρωση των τεσσάρων (4) θέσεων που δικαιούνται στην Δημοτική Επιτροπή, για το χρονικό διάστημα από 02.01.2024 έως 30.06.2026 σύμφωνα με τα ανωτέρω και την υπ΄αριθ. 1237/94548/06.11.2023 εγκ. Υπουργείου Εσωτερικών. 

Στη συνέχεια ο Δήμαρχος-επικεφαλής της πλειοψηφούσας Δ.Π. «Λευκάδα μπορείς»  ανακοινώνει το ψηφοδέλτιο της παράταξής του σύμφωνα με το οποίο θέτουν υποψηφιότητα (αλφαβητικά) για εκλεγόμενα μέλη στη Δ.Ε. οι κάτωθι:

1. Αρματάς Γεράσιμος
2. Βεργίνης Σπυρίδων
3. Καραγιάννης Αθανάσιος
4. Κάτσενου Θεοδώρα
5. Κωνσταντινίδη Σεβαστή
6. Μαργέλη Μαρία
7. Σκληρός Φίλιππος
8. Σολδάτος Γεώργιος
Αφού καταρτίστηκε το ψηφοδέλτιο της πλειοψηφίας ο Πρόεδρος του Δημοτικού Συμβουλίου  καλεί τα μέλη της πλειοψηφίας να προχωρήσουν σε μυστική ψηφοφορία.
Ακολουθεί η διαδικασία εκλογής.

Κάθε σύμβουλος της πλειοψηφίας ψηφίζει υποψήφιους  ισάριθμους  με τον αντίστοιχο αριθμό των μελών (στην περίπτωσή μας τέσσερις) που εκλέγονται από την πλειοψηφία στη Δημοτική Επιτροπή.

Μετά το πέρας της ανωτέρω ψηφοφορίας διαπιστώνονται από το Προεδρείο τα ακόλουθα: 

· Έγκυρα ψηφοδέλτια είκοσι εννέα (29), όσοι και οι ψηφίσαντες
· Λευκά ψηφοδέλτια δύο (2)
1. Ο υποψήφιος Αρματάς Γεράσιμος έλαβε δέκα (10) ψήφους

2. Ο υποψήφιος Βεργίνης Σπυρίδων έλαβε δέκα (10) ψήφους
3. Ο υποψήφιος Καραγιάννης Αθανάσιος έλαβε δέκα (10) ψήφους 

4. Η υποψήφια Κάτσενου Θεοδώρα έλαβε επτά (7) ψήφους 

5. Η υποψήφια Κωνσταντινίδη Σεβαστή έλαβε δέκα (10) ψήφους 

6. Η υποψήφια Μαργέλη Μαρία έλαβε επτά (7) ψήφους 

7. Ο υποψήφιος Σκληρός Φίλιππος έλαβε επτά (7) ψήφους

8. Ο υποψήφιος Σολδάτος Γεώργιος έλαβε επτά (7) ψήφους 

Επειδή υπήρξε ισοψηφία  ο Πρόεδρος του συμβουλίου ενεργεί  κλήρωση στην ίδια συνεδρίαση.

Μετά τα ανωτέρω και την κλήρωση που διενεργήθηκε, εκλέγονται τακτικά μέλη από την πλειοψηφούσα παράταξη του Δημάρχου οι κάτωθι:

1. Αρματάς Γεράσιμος

2. Βεργίνης Σπυρίδων

3. Καραγιάννης Αθανάσιος

4. Κωνσταντινίδη Σεβαστή

Αναπληρωματικά μέλη από την πλειοψηφούσα παράταξη του Δημάρχου οι κάτωθι:

1. Μαργέλη Μαρία
2. Σολδάτος Γεώργιος

3. Κάτσενου Θεοδώρα

4. Σκληρός Φίλιππος
Και καλεί  τα μέλη των παρατάξεων της μειοψηφίας να προχωρήσουν σε μυστική ψηφοφορία. 
Ακολουθεί η διαδικασία εκλογής.

Κάθε σύμβουλος της μειοψηφίας ψηφίζει υποψηφίους ισάριθμους με τον αντίστοιχο αριθμό μελών  που εκλέγονται από την μειοψηφία στην Δημοτική Επιτροπή (2).

Μετά το πέρας της ανωτέρω ψηφοφορίας διαπιστώνονται από το Προεδρείο τα ακόλουθα:

· Έγκυρα ψηφοδέλτια είκοσι εννέα (29), όσοι και οι ψηφίσαντες
· Λευκά ψηφοδέλτια δύο (2)
1. Ο υποψήφιος Καλός Χαράλαμπος έλαβε επτά (7) ψήφους

2. Ο υποψήφιος Δρακονταειδής Κωνσταντίνος έλαβε έξι (6) ψήφους

3. Ο υποψήφιος Λύγδας Σπυρίδων έλαβε τέσσερις (4) ψήφους

4. Ο υποψήφιος Σέρβος Κωνσταντίνος έλαβε τρεις (3) ψήφους

Μετά τα ανωτέρω εκλέγονται τακτικά μέλη από τις παρατάξεις της μειοψηφίας οι κάτωθι:

1. Καλός Χαράλαμπος


2. Δρακονταειδής Κωνσταντίνος
Αναπληρωματικά μέλη από τις παρατάξεις της μειοψηφίας οι κάτωθι:
1.Λύγδας Σπυρίδων

2.Σέρβος Κωνσταντίνος


Γ. Στη συνέχεια, ο Πρόεδρος του Δημοτικού Συμβουλίου ανακοίνωσε στο Σώμα, τα τακτικά και αναπληρωματικά μέλη που εκλέγονται στην Δημοτική Επιτροπή για θητεία από 02.01.2024 έως 30.06.2026 και έχουν ως εξής:

ΤΑΚΤΙΚΑ ΜΕΛΗ

1. Αρματάς Γεράσιμος

2. Βεργίνης Σπυρίδων

3. Καραγιάννης Αθανάσιος

4. Κωνσταντινίδη Σεβαστή

5.Καλός Χαράλαμπος


6. Δρακονταειδής Κωνσταντίνος
ΑΝΑΠΛΗΡΩΜΑΤΙΚΑ ΜΕΛΗ

1. Μαργέλη Μαρία
2. Σολδάτος Γεώργιος

3. Κάτσενου Θεοδώρα

4. Σκληρός Φίλιππος
5. Λύγδας Σπυρίδων
6. Σέρβος Κωνσταντίνος
               Πρόεδρος της Δημοτικής Επιτροπής ο Δήμαρχος, Δρ. Ξενοφών Ν. Βεργίνης.  
            Η απόφαση αυτή πήρε αρ. 2/2024.
    

     Ο ΠΡΟΕΔΡΟΣ



           Τα παρόντα μέλη

       
        ΕΥΣΤΑΘΙΟΣ ΣΚΛΑΒΕΝΙΤΗΣ

